text: Fattigdommen er stigende i Danmark siger Frelsens Hær
  18 april 2015 kl. 15.07
  I dag sendte Frelsens Hær 3400 børn og voksne en tur i Legoland. Det er rekord mange og aldrig før, har der været så stort et behov for hjælp, siger Frelsens Hær.
  
  65 busser fyldt med forventningsfulde børn og voksne fra hele Danmark rullede i dag op foran Legoland. De var alle så heldige, så de var blandt de ansøgere til feriehjælp, der fik betalt både transport, entre og is billetter.
  Det store behov for feriehjælp er ifølge Frelsens Hær et udtryk for, at fattigdommen er stigende i Danmark.
  Informationschef Lars Lydholm fortæller til TV SYD, at de har været nødsaget til, at trække lod blandt de mange ansøgere
  til hjælpen.
  For mange af dem der var med i dag, gælder det, at det er familier for hvem ferie er et fremmedord, fordi de ikke selv har råd til at tage på ferie eller udflugter.
  Frelsens Hær fortæller, at de lige nu har 7888 familier på venteliste til feriehjælp. Det er langt flere, end de har mulighed for at hjælpe.
  Se og hør interviewklip med Lars Lydholm her
  Varighed 1:09
  